Δημήτρης Μαυρογενίδης

Ο Δημήτρης Μαυρογενίδης είναι Έλληνας πρώην διεθνής ποδοσφαιριστής, γεννημένος στις 23 Δεκεμβρίου 1976 στην Τασκένδη του Ουζμπεκιστάν, ο οποίος αγωνιζόταν ως αμυντικός.

 Καριέρα 
 Σε συλλογικό επίπεδο 
Έκανε τα πρώτα του ποδοσφαιρικά βήματα στον Άγιο Γεώργιο Νέας Κρήνης και σε ηλικία 17 ετών πραγματοποίησε το επαγγελματικό του ντεμπούτο με τη φανέλα του Άρη Θεσσαλονίκης, όπου αγωνίστηκε επί μία τριετία, το διάστημα μεταξύ 1994-1997, έχοντας συνολικά 103 συμμετοχές (83 σε αγώνες πρωταθλήματος, 17 σε αγώνες Κυπέλλου καθώς και σε 3 Ευρωπαϊκούς αγώνες) και πετυχαίνοντας 15 τέρματα. Κατέχει το ρεκόρ του νεώτερου παίκτη του Άρη που αγωνίστηκε ποτέ σε αγώνα ευρωπαϊκής διοργάνωσης καθώς είχε ντεμπουτάρει στις 9 Αυγούστου του 1994 σε ηλικία 17 ετών, 7 μηνών και 16 ημερών, στη νίκη της ομάδας του με 3-1 επί της Ισραηλινής Χάποελ Μπερ Σεβά για τα προκριματικά του τότε κυπέλλου ΟΥΕΦΑ. http://soccerbase.info/%CE%BF-%CE%AC%CF%81%CE%B7%CF%82-%CF%83%CF%84%CE%B7%CE%BD-%CE%B5%CF%85%CF%81%CF%8E%CF%80%CE%B7-%CE%BC%CE%B5-%CE%B1%CF%81%CE%B9%CE%B8%CE%BC%CE%BF%CF%8D%CF%82/<http://www.fosonline.gr/podosfairo/conference-league/article/197675/aris-deyteros-neoteros-paiktis-toy-stin-eyropi-o-xatziioannoy

Το 1997 μεταγράφηκε στον Ολυμπιακό, όπου παρέμεινε σχεδόν επί μία δεκαετία (1997-2006),Τέλος Μαυρογενίδης και Βενετίδης, www.sport-fm κατακτώντας οκτώ φορές το πρωτάθλημα. Επόμενος σταθμός του υπήρξε το 2006 ο Ηρακλής, με τον οποίο αγωνίστηκε για δύο περιόδους, μέχρι το 2008, έχοντας 46 συμμετοχές στη μεγάλη κατηγορία. Ακολούθησε μια χρονιά στον Θρασύβουλο Φυλής, με τη φανέλα του οποίου αποσύρθηκε από την ενεργό δράση το 2009, σε ηλικία 33 ετών.

 Στις εθνικές ομάδες 
Το ντεμπούτο του με την Ελλάδα πραγματοποιήθηκε στις 14 Οκτωβρίου 1998, στην εντός έδρας αναμέτρηση εναντίον της Γεωργίας (3-0), για την προκριματική φάση του Euro 2000, όταν υπό τις οδηγίες του Άνχελ Ιορντανέσκου αντικατέστησε στο δεύτερο ημίχρονο τον Νίκο Μαχλά. Με τη γαλανόλευκη φανέλα είχε συνολικά 24 συμμετοχές και 1 τέρμα, την περίοδο 1998-2001.

Υπήρξε βασικό στέλεχος της εθνικής Ελπίδων που έλαβε μέρος στον τελικό του ευρωπαϊκού πρωταθλήματος Ελπίδων (Κ-21) το 1998, εναντίον της Ισπανίας.

 Παραπομπές 

 Πηγές 
 Η καριέρα του Δημήτρη Μαυρογενίδη στο national-football-teams
 Το προφίλ του Δημήτρη Μαυρογενίδη στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Θρασύβουλου Φυλής
Κατηγορία:Αμυντικοί ποδοσφαιριστές